**82/2023.(V.23.) KOCB számú határozat**

A Kulturális, Oktatási és Civil Bizottság a „Javaslat óvodai feladatellátási megállapodásokkal kapcsolatos döntések meghozatalára” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (2) bekezdés 3. pontja alapján Szombathely Megyei Jogú Város Önkormányzata, valamint

* 1. Salköveskút Község Önkormányzata között az óvodai nevelésre vonatkozó feladatellátási megállapodást az előterjesztés 1. számú,
  2. Tömörd Község Önkormányzata között az óvodai nevelésre vonatkozó feladatellátási megállapodást az előterjesztés 2. számú,
  3. Ják Község Önkormányzata között az óvodai nevelésre vonatkozó feladatellátási megállapodást az előterjesztés 3. számú,
  4. Csempeszkopács Község Önkormányzata között az óvodai nevelésre vonatkozó feladatellátási megállapodást az előterjesztés 4. számú,

melléklete szerinti tartalommal a Közgyűlésnek elfogadásra javasolja.

**Felelősök:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2023. május 25.